section_heading: Kritike
paragraph_text: Kritičari su uglavnom pohvalno pisali o "Excaliburu", dok je samo manjina prigovarala da se radi o ukočenom spektaklu. Među zadovoljnim kritičarima bio je i David Keyes koji je napisao; "Jedan od velikih čuda filmotvorstva...Njegov koncept Arthura i pejzaža koji ga okružuje je temelj za fantaziju kakvu mi znamo", kao i John J. Puccio: "Na DVD-u se pojavila ova kopija jedne od najboljih flmskih ekranizacija o legendi o Arthuru, John Boormanov spektakl iz 1981., "Excalibur". Film je često vizualno fascinantan, a glazba, zasnivana na radovima Richarda Wagnera i Carla Orffa, je pravi užitak...Boorman je oživio folklor, mistiku i čaroliju koja je funkcionirala tako dobro godinama, i nije mogao bolje napraviti. "Excalibur" je romantičan i brutalan, lirski lijep i oporo realističan...Svaka od epizoda u filmu mogla je biti središte zasebnog filma. Činjenica da su uspjeli obraditi sve teme u priči je poprilično ostvarenje. Boorman čak i uspijeva u filmu razriješiti unutrašnje nelogičnosti u različitim verzijama legende". Ken Hanke je zaključio: "Boorman na vrhuncu svoje karijere. Briljantno prepričavanje kralja Arthura kroz Wagnerove uvjete".